Philippus V (rex Franciae)
Philippus V Franciae et I Navarrae, qui dicitur Philippus Longus (natus anno 1293 - obiit die 3 Ianuarii 1322 in vico Longchamp apud Lutetiam fuit rex Franciae et Navarrae ab anno 1316 usque ad mortem anno 1322. Philippi IV uxorisque eius Ioannae Navarrae erat filius. In matrimonium duxit Ioannam Burgundiae, e qua duos filios et tres filias genuit. Durocortori coronatus anno 1317, in Abbatia Longis Campi anno 1322 defunctus, in Abbatia Sancti Dionysii eodem anno sepultus est.